Adolph Ferdinand Gehlen

Adolfo Ferdinando Geleno (1775-1815) estis germana kemiisto, li estis filo de luterana apotekisto Jakobo Ferdinando Geleno; lernanto de Karl Gottfried Hagen (1749-1829) en la Universitato de Königsberg, samklasano kaj asistanto de la apotekisto Valentino Rozo la juna (1762-1807), en BerlinoNeues allgemeines Journal der Chemie, Volume 4, Adolph Ferdinand Gehlen. En 1804 li fariĝis profesoro pri kemio en la "Reĝa Akademio pri Sciencoj" de Bavario, apud Munkeno.

Geleno estis la unua, kiu esploris kaj registris la reakcion kaj la efektojn de la lumo sur la saloj de platina klorido. Li rimarkis ke la ultraviola radiado ŝanĝis la koloron de la platinaj saloj kaj igis la ferikajn salojn precipiti sub la formo de ferozaj substancojThe Book of Alternative Photographic Processes, Christopher James. En 1807, la Bavara Akademio pri Sciencoj starigis departementon pri kemio en Munkeno. Geheno estas nomumita ties direktoro. En 1815, la akademio komencas konstruadon de kemia laboratorio, tamen, Geleno mortis en tiu jaro pro arsena venenado.

 Biografio 
Geleno estis viktimo de variolo, kiu damaĝis liajn aŭdorganojn. En Berlino, li konatiĝis kun Martin Heinrich Klaproth (1743-1817) kaj faris multajn progresojn en siaj kemiaj studoj. Kvankam liaj skribaĵoj donis al li iom da rimarkindeco, lia eksterordinara valoro estis dividita nur kun tiuj pli intimaj aŭ tiuj kiuj tenis la kutimon interkorespondi kun li. Inter 1803 kaj 1805 li estis kun-eldonisto de la "Revuo pri Kemio" kaj poste de la "Revuo pri Fiziko kaj Kemio". En 1806, li enmatrikuliĝis en la Universitato de Halle an der Saal kie li doktoriĝis kaj eklaboris kiel privata docento en la Instituto de Johann Christian Reil (1759-1813) kiel zookemiisto. En 1807, li eniris en la Reĝa Akademio pri Sciencoj de Bavario, en Munkeno, kiel kemiisto. Tie li faris plurajn kontribuojn en la areoj pri minado, metalurgio, fabrikadoj de vitraĵoj kaj porcelanoj, inter aliaĵoj.

Dum kelka tempo li sin donis al gravaj eksperimentoj pri alojoj da metaloj kun arseno, kaj tio kaŭzis al li malfeliĉan akcidenton, kiel konsekvenco de preparado kaj spirado de eta kvanto da substancoj, metante finon al lia vivo, en la 15-a de julio 1815.

 Elektita verkaro 
 Neues allgemeines Journal der Chemie, Volume 2, 1804
 Journal für die Chemie und Physik, Volume 1, 1806
 Journal für die Chemie, Physik und Mineralogie, Volume 9, 1810
 Faßliche Anleitung zu der Erzeugung und Gewinnung des Salpeters; zunächst ..., 1812
 Chemische Untersuchung des Gediegen-Eisens von der Collina di Brianza und ..., 1812
 Bemerkungen über die Eigentümlichkeit der Ameisensäure, 1814
 Anleitung zum Bau der Waidpflanze, und zur Bereitung des Küpen-Waids und des ..., 1814
 Versuch durch Anwendung der electrisch chemischen Theorie und der chemischen ..., 1815, Jöns Jacob Berzelius, Adolph Ferdinand Gehlen
 Sammlung von Entdeckungen und Erfahrungen aus dem Gebiete der Chemie, der Physik und Mineralogie aus den Jahren 1806 bis 1809, 1817.
 Anfangsgründe der Färberkunst: nebst einer Beschreibung des ..., Volume 1, Claude-Louis Berthollet, Amédée B. Berthollet, Adolph Ferdinand Gehlen, Sigismund Friedrich Hermbstaedt

 Literaturo 
 Allgemeine Deutsche Biographie
 Neue Deutsche Biographie
 Personensuche
 Nordisk familjebok
 The Book of Alternative Photographic Processes, Christopher James
 The Formation of the German Chemical Community, 1720-1795, Karl Hufbauer
 The Lost Elements: The Periodic Table's Shadow Side, Marco Fontani, Mariagrazia Costa, Mary Virginia Orna
 The Annals of Philosophy, Volume 8
 Schmidt - Theyer, eldonejo K. G. Saur, Munkeno, kadre de la konzerno Walter de Gruyter
 Plett - Schmidseder, eldonejo K. G. Saur, Munkeno, kadre de la konzerno Walter de Gruyter
 Eilhard Mitscherlich, Prince of Prussian Chemistry, Hans-Werner Schütt
 Key Texts of Johann Wilhelm Ritter (1776-1810) on the Science and Art of Nature, Johann Wilhelm Ritter

 Vidu ankaŭ 

 Referencoj 

Kategorio:Germanaj kemiistoj
Kategorio:Universitato de Halle
Kategorio:Universitato de Königsberg